A Seriya. “Atalanta” 7 ta gol urib g‘alaba qozondi, “Roma” esa 7 ta gol urilgan o‘yinda bazo‘r yutdi

Futbol bo‘yicha Italiya chempionatining 26-turida 1-mart, yakshanba kuni ikkita uchrashuv bo‘lib o‘tdi. E’tiborli jihati, ushbu bahslar gollarga boy bo‘lib, darvozalarga jami 16 ta to‘p kiritildi.

Joriy mavsumda o‘ta sermahsul o‘yin namoyish qilayotgan “Atalanta” “Lechche” maydoniga safar uyushtirdi.
Mazkur bahsda mehmonlar tomonidan raqib darvozasi 7 bor aniq nishonga olindi. “Atalanta” tarkibida hujumchi Duvan Sapata het-trik qayd etgan bo‘lsa, yarim himoyachilar Yosip Ilichich va Ruslan Malinovskiy, shuningdek yana bir hujumchi Luis Muriel ham o‘z nomini tabloga yozdirib qo‘ydi. “Atalanta” ushbu g‘alabadan so‘ng 48 ochko bilan to‘rtinchi o‘rinni egallab turibdi.
Yevrokuboklar uchun kurashayotgan Rimning “Roma” klubi esa mehmonda “Kalyari”ga qarshi bahs olib bordi. Murosasiz uchrashuvda “bo‘rilar” hujumchisi Kalinichning 2 ta goli va bitta samarali uzatmasi poytaxtliklarga muhim 3 ochkoni taqdim qildi. Shu tariqa ochkolari sonini 45 taga yetkazib olgan “Roma” musobaqa jadvalida 5-o‘rinda bormoqda.
A Seriya
26-tur bahslari
1-mart, yakshanba
Gollar: 0:1 – 17, avtogol Donati, 0:2 – 22, Sapata, 1:2 – 29, Saponara, 2:2 – 39, Donati, 2:3 – 47, Ilichich, 2:4 – 54, Sapata, 2:5 – 62, Sapata, 2:6 – 87, Muriel, 2:7 – 90, Malinovskiy.
“Lechche”: Gabriel, Donati, Rossettini, Luchoni, Kalderoni, Mayer (Taxsidis, 63), Barak, Deyola, Mankozu (Shaxov, 63), Saponara, Lapadula.
“Atalanta”: Gollini, Hatebur, Palomino, Kaldara, Gosens, Froyler, de Ron, Gomes (Malinovskiy, 69), Pashalich, Ilichich (Muriel, 73), Sapata (Tamez, 85).
Ogohlantirishlar: Hatebur (45), Palomino (57), Luchoni (66), Saponara (70).
Gollar: 1:0 – 28, Joao Pedro, 1:1 – 29, Kalinich, 1:2 – 41, Kalinich, 1:3 – 64, Klyuyvert, 2:3 – 73, Pereyro, 2:4 – 81, Mxitaryan, 3:4 – Joao Pedro, 89.
“Kalyari”: Olsen, Pellegrini, Kachchatore, Klavan, Pizakane, Nainggolan, Rog (Ragatsu, 89), Oliva, Ionise (Pereyro, 66), Joao Pedro, Paloski (Simeone, 66).
“Roma”: Lopes, Fasio, Smolling, Kolarov, Bruno Peres (Santon, 84), Klyuyvert (Veretu, 85), Kristante, Mxitaryan, O‘nder (Karles Peres, 76), Vilyar, Kalinich.
Ogohlantirishlar: Under (34), Joao Pedro (35), Vilyar (55), Simeone (69), Klyuyvert (78), Pellegrini (80), Lopes (90), Santon (90), Ragatsu (90).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!